Lolland-Falsters Stifts-Tidende, 1840-08-30
Udenlandske Efterretninger. De udenlandske Aviser meddele kun, at der endnu Jntet er skeet til Løsningen af det store Spørgsmaal og Krig, og de engelske og franske Blade vedblive derfor med deres Raisonnements om hvorvidt der er Anledning til Krig eller ei. Jmidlertid synes de engelske Blade ikke at være meget heldige med deres Forsvar for den nylig afsluttede Tractat, hvilken de dog vedblivende paastaae er den eneste Maade, hvorpaa Tyrkiets Jntegritet og Uafhængighed kan sikkres; men hvorledes der fornuftigviis kan være Tale om en Stats Uafhængighed, naar den stadig behøver andre Magters Understøttelse for at bestaae, indlade de dem aldeles ikke paa at vise. J England selv foregaaer der Jntet, hvorimod Bladene atter begynde at henvende deres Opmærksomhed paa Jrland, hvor O'Counells Agitation skal have temmelig heldig Fremgang. - Medens Folkestemningen i England er temmelig afgjort mod Krigen, er den overalt i Frankrig for den, og skjøndt der naturligviis ere Mange, der helst ønske Freden, saa er der dog Jngen, der stemmer for, at den skal bevares ved nogen Eftergivelse fra fransk Side. Da flere Blade have insinueret, at de af Ministrene udstedte Ordrer til Rustninger kun vare givne paa Skrømt, saa drives Rustningerne nu aldeles aabenlyst. Kongen har nylig foretaget en Reise til Calais og Boulogne, hvor han blev modtaget med megen Glæde, og i det indre Frankrig hersker der for Tiden overalt Rolighed. Paa Børsen er det derimod heelt anderledes, og det ene Rygte fortrænger her det andet, hvilket har betydelig Jndflydelse paa Statspapirernes Priis. Saaledes heed det nylig, at der var indtraadt en Ministererisis, idet nemlig Thiers havde forlangt, at man skulde underrette det engelske Ministerium om, at saasnart Englænderne iværksatte det af dem paatænkte Angreb paa Ægypten, vilde Frankrig besætte Øen Candia, hvilket Kongen meente var for energisk. Thiers skal derpaa have forlangt sin Demission, der og blev antaget; men da Mole ikke turde overtage Ministeriet, gav Kongen efter, og Thiers modtog atter sin Portefeuille. Ved Postens Afgang var man atter i megen Urolighed paa Børsen, da det heed, at Regjeringen havde modtaget Underretning om at Preussen skulde have ratificeret Tractaten, og at den franske Gesandts Underhandlinger med Fyrst Metternich ikke have havt det bedste Udfald. Ogsaa gik det Rygte, at Porten og de fire Magter havde sendt Mehemed Ali et Ultimatum, hvorefter han om kort Tid skulde rømme Syrien og tilbagelevere den tyrkiske Flaade. – J Spanien hersker der for Tiden en dyb Rolighed, der og har Jndflydelse paa Forretningerne, da man ikke er heldig i Valget af Ministre, hvorfor disse jevnlig skifte. - Kongen af Preussen reiser i denne Tid omkring i sit Rige, og man har derfor endeel Beskrivelser over de Festligheder, hvormed han modtages: men forøvrigt foregaaer der aldeles Jntet enten i Tydskland eller de østerrigske Stater, der lader formode, at man der bereder sig til Krig. – Forsaavidt man har Efterretninger fra Rusland tyde disse derimod hen paa, at her træffes alvorlige Foranstaltninger til Krig; dog hedder det, at de Tropper, der samles, ene skulle anvendes mod Tscherkesserne, der endnu kæmpe med Held. – Fra Tyrkiet, har man høist upaalidelige Efterretninger om en Sammensværgelse mod Sultanen; men da den gamle tyrkiske Justits skal være anvendt, faaer man Jntet paalideligt herom at vide.